Бял камион вади очите на пловдивчани и пречи на движението - trafficnews.bg
Начало Абсурди Бял камион вади очите на пловдивчани и пречи на...
От месеци возилото периодично спира непосредствено преди голямо и натоварено кръстовище
14:20, 21.08.2019 2 коментара 4781
Безразборното спиране на кой, където му падне не е нещо необичайно за пловдивските улици и булеварди. Често неправилно спрели или паркирали автомобили са причина за образуването на задръствания, възпрепятстване на водачите да се престроят в съответната лента, а не рядко и то пътнотранспортни произшествия.
За поредния такъв пример алармира читател на TrafficNews, който ни изпрати снимки. По думите му от месеци конкретният камион (подвижен склад или депо) на известно заведение не подмръдва от това място, което е непосредствено преди светофар на булевард "Дунав" и улица "Победа" в посока гара Филипово и пречи постояно на автомобилите да се престроят.
И други пловдивчани, живеещи в района споделят, че почти всеки ден виждат въпросния камион паркиран на булеварда. Движението, особено в по-натоварените часове допълнително се натоварва и заради паркиралите автомобили, спрели на заведенията на самото кръстовище.
Пловдивчанин 22:10, 22.08.2019
Кви месеци бе хора. Тоя пън е там от години, и то доста. Чат чат ходят за стока с него ама през 95% от времето си е там. А въпросното известно заведение всички разбраха че е Джоаната. Най бавното обслужване в Пловдив....
Иван 19:13, 21.08.2019
То само той да е... ако не е въпросния камион, ще са наспирали коли... и точно в лентата за десен завой, която е най-натоварена!